hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu pt hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu tr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu it hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ca hu hu hu
Termék adatbázis - Webáruház segédlet - UNAS
Webáruház funkciók Árak Domain, webtárhely Támogatás Blog
A funkciókat úgy állítottuk össze, hogy minden kereskedői igényt lefedjenek. Hosszú a lista, de érdemes átnézni.
Győződj meg róla, hogy milyen alacsony havidíj mellett tudsz minden területre kiterjedő funkcionalitású bérelhető webáruházat üzemeltetni.
Minden olyan szolgáltatást biztosítunk az ügyfeleink számára, amelyek a webáruház bérléshez kapcsolódnak. Válogass a számtalan domain név végződés között!
Nem hagyunk magadra! Biztos lehetsz benne, hogy bármi nehézséged adódik, az ügyfélszolgálatunk és szakértőink készségesen segíteni fognak.
Legyél naprakész, olvasd aktuális híreinket, cikkeinket és interjúinkat az online értékesítés világából!
Webáruház fejlesztések - 2022. szeptember
Legyél profi termékfotós az otthonodban!
Adj el azoknak, akik nem tudják mit vegyenek!
Automatikus SEF és META generálás
Adatbázis export illetve import során különböző formátumú fájlok (XLS, XLSX, XML, CSV, TXT) használatával egyszerűen töltheted le vagy fel a termékeidet a webáruházba. A funkció segítségével nem csak a termékek adatait módosíthatod, hanem új termékeket, kategóriákat is vihetsz fel vagy akár törölhetsz. Mindezt az adatbázis szemlélet miatt tömegesen teheted meg, nem kell manuálisan, egyesével változtatni a termékeket, mellyel rengeteg időt spórolhatsz meg.
Itt az áruházában lévő termékeket töltheted le egy szerkeszthető adatbázisba. Az adatbázis többféle formátumú lehet, e mellett azt is kiválaszthatod, hogy az adatbázisban mely termék adatok szerepeljenek. Az adatbázis kétféleképpen tölthető le: tömörítés nélkül illetve ZIP-pel tömörítve.
Mivel az adatbázisok sok termék esetén meglehetősen hosszúak is lehetnek, ezért javasoljuk a tömörített formátumú letöltést. A ZIP tömörített fájlt a legnépszerűbb tömörítőkkel ki lehet csomagolni. Az állományt például az egyik legnépszerűbb fájl kezelő, a Total Commander is képes kezelni.
A letöltött XLS, XLSX, CSV vagy XML adatbázist Microsoft EXCEL-ben meg lehet nyitni és szerkeszteni is lehet, ha ez a program nincs telepítve a gépeden, akkor válaszd a TXT (tabulátorral elválasztott adatok) adatbázis típust.
Néhány fontosabb információ a mezőkkel kapcsolatban:
Nyelv - Itt választhatod ki, hogy a termékek adatait milyen nyelven szeretnéd látni a letöltendő export adatbázisban.
Milyen adatok legyenek az adatbázisban - Itt választhatod ki, hogy a letöltött adatbázisban mely termék adatok szerepeljenek, pl. cikkszám, név, ár, akciós ár, további árak, leírás stb.
Milyen típusú legyen az export fájl - Itt választhatod ki, hogy milyen formátumú export fájlt szeretnél letölteni. Alap esetben mindig az XLS alapú fájlt használja a rendszer, melyet egyszerűen meg tudsz nyitni Excelben. A rendszer csak OfficeXP-t vagy annál frissebb verziót támogat, ha régebbi Excel verziót használsz, akkor válaszd a TXT (tabulátorral elválasztott adatok) adatbázis típust.
Milyen termékek legyenek az adatbázisban - Itt választhatod ki, hogy milyen termékek szerepeljenek az adatbázisban, pl. aktív, akciós, raktáron lévő, kép nélküli stb.
Mi legyen a termék sorrend - Itt választhatod ki, hogy az adatbázisban milyen sorrendben szerepeljenek a termékek.
Csak azon termék paraméterek szerepeljenek az exportban, amikhez van érték is valamely terméknél - Ha használsz termék paramétereket az áruházban, akkor külön beállítható az export esetén, hogy csak azok kerüljenek az adatbázisba, amihez van legalább egy terméknél megadva érték.
Hány tizedesjegyre kerekítsük az árakat - Itt lehet beállítani, hogy az árak milyen pontossággal legyenek exportálva.
Kategória szűrés - Az egyes termék kategóriákra alkalmazhatsz szűrést, így kiválaszthatod, melyek legyenek azok, amiket exportálni szeretnél.
Kereső kifejezés - A letölteni kívánt termék adatokra beállíthatsz kereső kifejezést is, így csak azok a termékek kerülnek letöltésre amikre ez teljesül.
Miben keressen - Ezekben az adatokban tud keresni a kereső: név, cikkszám, rövid leírás, részletes tulajdonságok és termék paraméterek.
Tömörítve szeretnéd letölteni az adatbázist (zip) - A letölteni kívánt adatbázist igény esetén tömörítheted is, ezt itt állíthatod be.
Az adatbázis export funkcióban letöltött adatbázist a szerkesztés után itt töltheted vissza a rendszerbe. Az adatbázisban lehetnek teljesen új termékek, amiket a rendszer létrehoz, illetve régi termékek, amiket felülír az adatbázisban szereplő adatokkal.
Meglévő termékek módosítása esetén a termékek a cikkszám alapján kerülnek azonosításra. Új termék felvitelekor az alábbi mezők kitöltése kötelező: Cikkszám, Termék név, Státusz, Kategória, Nettó ár és Bruttó ár
A feltöltendő adatbázis mérete maximum 20MB lehet. Ha ezt meghaladja a feltölteni kívánt fájl, akkor kérjük tömörítsd be ZIP tömörítővel.
Ha több nyelvet is kezelsz az áruházadban, akkor a termék adatokat feltöltheted a beállított alapnyelvtől eltérő nyelven is. Ebben az esetben az adatbázisban csak olyan termékek lehetnek, amik már léteznek az áruházban, azaz új terméket alapnyelvtől eltérő nyelven nem tudsz létrehozni.
Néhány fontosabb információ a mezőkkel kapcsolatban:
Nyelv - Itt választhatod ki, hogy a feltöltendő adatbázisban lévő termék adatokat melyik nyelvhez rögzítse a rendszer. Ha nem az alap nyelvet választod, akkor a nem szöveges adatokat a rendszer figyelmen kívül hagyja.
Feltöltés típusa - Itt választhatod ki, hogy mi történjen a már korábban feltöltött termékekkel. Többféle feltöltési típus közül választhatsz.
Semmit se töröljön! - Az áruházba eddig feltöltött termékek megmaradnak, adatváltoztatás esetén felülíródnak. Az új termékek hozzáadódnak az áruházhoz.
Csak a termékeket törölje! - Az áruházba eddig feltöltött összes termék törlődik, de a régi kategóriák nem változnak. A feltöltött adatbázisban levő termékek hozzáadódnak az áruházhoz.
Termékeket és Kategóriákat is törölje! - Az áruházba eddig feltöltött összes termék és kategória törlődik. A feltöltött adatbázisban levő termékek pedig hozzáadódnak az áruházhoz.
Fordított Import, az adatbázisban szereplő termékek törlődnek! - Ha ezt a lehetőséget választod, akkor a rendszer NEM TÖLT FEL EGY TERMÉKET SEM az adatbázis alapján, hanem épp fordítva, az adatbázisban szereplő termékeket kitörli az áruházból, a többit pedig változatlanul hagyja.
Itt figyelmesen olvasd el a leírást, mielőtt feltöltési típust választasz, mert a módosítás hatással lesz a webáruházadban megjelenő termékekre.
Feltöltendő adatbázis - Itt tallózd ki saját gépedről a kívánt adatbázist, majd ha kiválasztottad kattints a Feltölt gombra. Ezután megkezdődik az adatbázisban szereplő adatok feltöltése.
Cikkszám - Kötelező megadni! Csak angol kis és nagybetűket, számokat, valamint "-" és "_" karaktert tartalmazhat.
Termék Név - Az adott termék neve
Státusz - A termék státusza. 0: nem aktív 1: aktív, vásárolható 2: aktív, új, vásárolható 3: aktív, nem vásárolható
Publikus időszak kezdete - Amennyiben egy termék nem mindig aktív, csak bizonyos időszakban, akkor itt lehet megadni a publikus időszak kezdetét, pl. 2021.06.01 14:00.
Publikus időszak vége - Az előző beállítás függvényében megadható a publikus időszak vége is, hasonlóan pl. 2021.06.30 14:00.
Nettó Ár - A termék nettó ára, csak számok használhatók.
Bruttó Ár - A termék bruttó ára, csak számok használhatók.
Akciós Nettó Ár - Amennyiben van akció a termékhez, akkor a termék akciós nettó ára.
Akciós Bruttó Ár - Amennyiben van akció a termékhez, akkor a termék akciós bruttó ára.
Akció Kezdet - Akciós termék esetén az akció kezdeti dátuma, pl. 2021.06.01.
Akció Lejárat - Akciós termék esetén az akció lejárati dátuma, amennyiben itt nem adsz meg értéket, akkor az akciónak külön lejárata nem lesz.
Ár megjelenés - Itt tudod beállítani, hogy az árak megjelenését akciósként vagy RRP-ként szeretnéd feltüntetni. Az alapértelmezett beállításhoz hagyd a mezőt üresen, ha akciósként szeretnéd használni, akkor a sale értéket használd, míg RRP esetén az rrp értéket.
Kategória - A termék kategóriája. Többszintű kategória esetén az egyes szinteket a "|" karakterrel kell elválasztani, pl.: Elektronika|Televíziók|LCD.
Rövid Leírás - A termék rövid leírása.
Tulajdonságok - A termék részletes tulajdonságai.
Link - A termék vagy gyártója weboldalának címe "http://" illetve "https://" előtag nélkül, pl.: samsung.com.
Min. Menny. - A termékből minimálisan rendelhető mennyiség.
Max. Menny. - A termékből maximálisan rendelhető mennyiség.
Lépésköz - Itt add meg, hogy a rendelés során mi legyen a mennyiség lépésköze. Ha a minimális rendelhető mennyiség 1 db és lépésköznek 4-et állítasz be, akkor a kosárba csak 1 db, 5 db, 9 db, stb. termék helyezhető. Ha nem írsz be ide semmit, akkor az alapértelmezett lépésköz lesz használatban, tehát tetszőleges darabot a kosárba tehetnek a vásárlók.
Raktárkészlet - Az adott termékből raktáron lévő mennyiség. Ha ebbe a cellába "on" értéket írsz, akkor bekapcsolhatod a raktárkezelést 0 értékkel. Ha "off" értéket írsz be, akkor kikapcsolhatod az adott terméknél a raktárkezelést. Ha "no" értéket írsz be, akkor a raktárkészlet kezelés állapota ezen termék esetén nem változik. Minden más esetben, amikor egy egész számot írsz be, akkor annyi lesz az adott termékhez tartozó raktárkészlet.
Vásárolható, ha nincs Raktáron - Ha szeretnéd, hogy a termék vásárolható legyen akkor is, ha nincs raktáron, úgy a mező értéke 1, ellenkező esetben 0.
Változatokhoz Raktárkészlet - Ha a termék rendelkezik változatokkal és a változatokhoz kapcsolva szeretnéd használni a raktárkészlet kezelést, akkor a mező értéke 1, ellenkező esetben 0.
Alacsony készlet - Ha szeretnél jelzést kapni arról, hogy egy adott termék készlete egy meghatározott szint alá csökken, akkor itt definiálhatsz hozzá értéket, pl. 3.
Létrehozás - A termék létrehozásának a dátuma, ez adatbázis importtal nem módosítható.
Utolsó módosítás - A termék utolsó módosításának a dátuma, ez adatbázis importtal nem módosítható.
Egység - A termék mennyiség egysége, maximum hat karakter lehet, pl.: db, méter, csomag.
Másodlagos egység - Ha 1 csomag 10 darab terméket tartalmaz, akkor a másodlagos egység mezőbe "db"-t kell írnod, a váltószámhoz pedig "10"-et. Ha pl. 0,75 literes italt árulsz, akkor az elsődleges egységhez "db"-t írj, a másodlagos egységhez "0,75"-t, míg a váltószámhoz "l"-t. Az itt beállított másodlagos egység alapján a webáruházban megjelenik a termék egységára is.
Másodlagos egység váltószám - Használata szorosan összefügg az előző mezővel.
Tömeg - A termékhez beállított súly adat, csak számokat adhatsz meg. Ezt az adatot többek között a szállítási költség kiszámításánál használhatod fel.
Pont - Az értékek a következőek lehetnek: Ha nem jár pont a termék után, akkor az értéke -1. Ha a "Pontgyűjtés funkció beállításai alapján jár pont", akkor az értéke 0. Ha nulla feletti számot adsz meg, akkor ez lesz a termék megvásárlása után járó pontok száma (beváltás során 1 pont 1 egységnek felel meg az adott devizanemben).
Pontért megvehető - Írj "no" értéket a mezőbe, ha pontért NEM vásárolható meg a termék. Ha "yes" értéket írsz, akkor pontért megvásárolható a termék, ha viszont "only" értéket használsz, akkor CSAK pontért vásárolható meg.
Mennyiségi kedvezmény - Tegyük fel, hogy az alábbi mennyiségi kedvezmény rendszert szeretnéd létrehozni. Ha a vásárló 5 db-nál kevesebbet vásárol akkor ne kapjon kedvezményt, 5 db és 10 db között kapjon 5%-ot, 10 db felett pedig 10% kedvezményt kapjon a termékek árából. Ez esetben ezt kell írnod az adott cellába (Excel esetében): 0-5:0|5-10:5|10-:10|percent. Abban az esetben, ha összegszerűen szeretnéd megadni a kedvezmény mértékét akkor pl. az alábbi módon lehet ezt megtenni: 0-5:0|5-10:500|10-:1000|amount_discount. Ha pedig fix árat szeretnél megadni a mennyiségi kedvezmény meghatározásakor az adott határoknál, akkor az alábbi módon kell ezt az adatbázisban szerepeltetni: 0-5:1250|5-10:1150|10-:1000|amount_fix.
Szállítási mód tiltás - A szállítási módoknál található azonosító alapján állíthatsz be egy vagy több szállítási módra tiltást, pl. 31943|31944|31910.
Szállítási mód engedélyezés - A szállítási módoknál található azonosító alapján állíthatsz be egy vagy több szállítási módra is aktiválást/engedélyezést, pl. 31943|31944.
Plusz szállítási költség - A szállítási módoknál található azonosító alapján beállíthatsz egy vagy több szállítási módhoz is plusz szállítási költséget. Az azonosító után egy kettőspont, majd közvetlenül a plusz szállítási költség mértéke szerepel, pl. 31943:350|32540:850.
Fizetési mód tiltás - A fizetési módoknál található azonosító alapján beállítható egy vagy több fizetési módra is tiltás, pl. 31000|31001.
Fizetési mód engedélyezés - A fizetési módoknál található azonosító alapján beállítható egy vagy több fizetési módra is aktiválás/engedélyezés, pl. 31943|31944.
Plusz kezelési költség - A fizetési módoknál található azonosító alapján beállítható egy vagy több fizetési módhoz is plusz kezelési költség. Az azonosító után egy kettőspont, majd közvetlenül a plusz kezelési költség mértéke szerepel, pl. 31943:350|32540:850.
Vásárló csoport vásárolhatja - Ha egy adott terméket csak egy vagy több vásárló csoport láthat, akkor itt add meg a vásárló csoport nevét. Több vásárló csoport megadása esetén a | karakterrel válaszd el ezeket egymástól pl. CsoportX|CsoportY.
Vásárló csoport láthatja - Működése hasonló az előző beállítási lehetőséghez.
Plusz szolgáltatások - Ebbe a mezőbe kell megadni a plusz szolgáltatás azonosítóját. Több azonosítót a "|" jellel kell elválasztani egymástól.
Ár (További árak) - Amennyiben a termékekhez további árakat is létrehoznál (törzsvásárlóknak, barátoknak, viszonteladóknak), akkor itt tudod a megfelelő oszlopban megadni a kívánt bruttó árakat. A vásárló csoportok és területek oszlopai automatikusan megjelennek, de minden egyéb kombináció csak akkor jelenik meg, ha van ilyen termék a webáruházban. További áraknál megadható összeg alapú vagy százalék alapú ár. Abban az esetben ha összeg alapú, akkor az "Ár típus" mező esetén az adatbázisban az "amount" szerepeljen, ha százalék alapú akkor pedig a "percent" kifejezés. Ha normál és akciós árat is adsz meg és ennek lejárati dátuma is van, akkor így adható meg az érték: 600|400|2021.05.26-2021.05.27
Export - Ha be van pipálva a "Megjelenjen a termék az automata exportban" státusz, akkor az adatbázisban az értéke 1, ellenkező esetben 0.
Export tiltás - Mely árösszehasonlító oldal(ak)ra tiltottad le az exportot, pl. arukereso.hu|olcsobbat.hu.
Érdeklődjön Státusz - Ha be van pipálva az "Érdeklődjön felirattal, ár és kosár nélkül" státusz, akkor az értéke 1, ellenkező esetben 0.
Ne legyen közvetlen kedvezmény - Ha be van pipálva a "Ne legyen közvetlen kedvezmény" státusz az admin felületen a termék kezelésénél, akkor az adatbázisban az értéke 1, ellenkező esetben 0.
Nincs a listában - Ha be van pipálva a "Nincs a listában, keresésben, ajánlókban" státusz az admin felületen a termék kezelésénél, akkor az adatbázisban az értéke 1, ellenkező esetben 0.
Egyedi sorrend - Amennyiben az egyes kategóriákban használod az egyedi sorrendezést, akkor az adott termék sorrendi értékét ebben a mezőben tudod megadni.
Explicit - Ha a termék 18 éven felülieknek szól, akkor az adatbázisban az értéke 1, különben 0.
Letölthető tartalom - Értéke lehet pl.: domain.hu/doksi/manual.pdf|2|utmutato|5 --- melynek jelentése illetve értelmezése: a fájl URL-je|kétszer tölthetik le|letöltési név (kiterjesztés nélkül!)|öt napon át legyen letölthető. Ha az URL-ben megadott fájlt szeretnéd letölteni korlátlan ideig, korlátlan alkalommal, akkor ezt a formátumot alkalmazd: URL|0||0.
Termék Paraméterek - Az egyes termékhez kapcsolódó termék paraméterek értéke. A fejléc nevének felépítése a következő:
Paraméter: név|csoport|típus|megjelenés|összehasonlíthatóság|szűrhetőség|típus kezelhetőség|láthatóság|érték előtti szöveg|érték utáni szöveg
Az alábbi típusok használhatók: text (szabad szavas), textmore (szabad szavas, több értékű), num (szám), interval (intervallum), color (szín), link, linkblank (link új ablakban), icon, iconmore (ikon, több értékű), pic (kép), piclink (kép fájlkezelőből), cust_input_text (szövegbeviteli mező a termék részletek oldalon), cust_input_select (legördülő menü a termék részletek oldalon), cust_input_file (fájlfeltöltő mező a termék részletek oldalon), enum (értékkészlet), enummore (értékkészlet többértékű), color_text (szín szöveggel).
Például az alábbi fejléc létre fog hozni egy szám típusú paramétert, mely a szállítás csoportba tartozik, kiemelt helyen jelenik meg, összehasonlításhoz nem használható, de szűrészhez igen, nem használható típus kezeléshez és nem csak belépés után látható. Szám típusú paraméternél még megadható egy érték előtti és utáni szöveg is:
Paraméter: Szállítási idő|szállítás|num|2|0|1|0|0|minimum|nap A paraméter fejlécében a | jelek által elhatárolt tulajdonságok helyei mindig fixek, de valamelyik paraméterre logikai szempontból nem vonatkozik, ez esetben figyelmen kívül hagyjuk. Például egy link típusú paraméternél nincs szűrésre lehetőség és nem is használható típuskezeléshez, ezért ezeknél a tulajdonságoknál 0 szerepel, valamint sem előtte, sem utána nem szerepel szöveg, ezért ott üresek a tulajdonságok: Paraméter: link a neve|linkek|link|1|1|0|0|1||
Adat 1, Adat 2, Adat 3 - Az admin felületen beállítható kiegészítő adat értéke. Csak 0 vagy 1 értéke lehet, ezzel be vagy kikapcsolható termék szinten az adat.
Státusz 1, Státusz 2, Státusz 3 - Az admin felületen beállítható kiegészítő státusz értéke. Csak 0 vagy 1 értéke lehet, ezzel be vagy kikapcsolható termék szinten az adott státusz.
Kiegészítő Termékek - Az adott termékhez vásárolható kiegészítő termékek cikkszáma "|" karakterrel elválasztva.
CrossSale1 - Keresztértékesítési ajánlat a kosárba helyezésekor felugró ablakban kiegészítő termékek alapján. Ha szeretnéd bekapcsolni, akkor az értéke 1, ellenkező esetben 0.
CrossSale2 - Keresztértékesítési ajánlat a kosár alatt. Ha szeretnéd bekapcsolni, akkor az értéke 1, ellenkező esetben 0.
CrossSale3 - Keresztértékesítési ajánlat a termék oldalon kiegészítő termékek alapján. Ha szeretnéd bekapcsolni, akkor az értéke 1, ellenkező esetben 0.
Hasonló Termékek - Az adott termékhez hasonló termékek cikkszáma "|" karakterrel elválasztva.
UpSale1 - Drágább termék ajánlat a kosárba helyezésekor felugró ablakban hasonló termékek alapján. Ha szeretnéd bekapcsolni, akkor az értéke 1, ellenkező esetben 0.
UpSale2 - Drágább termék ajánlat a kosár alatt. Ha szeretnéd bekapcsolni, akkor az értéke 1, ellenkező esetben 0.
Kiegészítő Kategóriák - Az adott termékhez vásárolható kiegészítő kategóriák azonosítója "|" karakterrel elválasztva.
Hasonló Kategóriák - Az adott termékhez vásárolható hasonló kategóriák azonosítója "|" karakterrel elválasztva.
Csomag Termék - Amennyiben az adott termék csomag termék, úgy az alkotó elemeinek cikkszáma, valamint a termékek csomagbeli darabszáma szerepel itt "|" karakterrel elválasztva, pl.: cikkszám1[darabszám1]|cikkszám2[darabaszám2].
Választható Tulajdonság 1, Választható Tulajdonság 2, Választható Tulajdonság 3 - A termék egyéb változatokkal rendelkező választható tulajdonsága, pl.: Szín:Piros|Sárga(+)1000|Zöld(+)-2000
Kép kapcsolat - Amennyiben nem saját képet töltesz fel a termékhez, hanem egy másik termék képeit szeretnéd használni, akkor itt add meg a választani kívánt termék cikkszámát.
Kép link - Amennyiben a termékeidhez még nincs fotó feltöltve és külső helyről szeretnéd áttölteni a termék képeket, akkor ebbe a mezőbe kell megadni a külső helyen lévő termék kép URL-jét. Több kép esetén a | jellel elválasztva add meg a képek linkjét. A letöltött adatbázisban ez a mező nem lesz bent alap esetben, ezzel neked kell kiegészíteni a táblázatot. Pl.: https://valami.unas.hu/kep1.jpg|https://valami.unas.hu/kep2.jpg
Alap Típus - Ha több terméket összevonsz egy termék típussá, akkor a termék típusban található termékek közül ki tudsz választani egy alaptípust és ennek a cikkszámát tudod itt megadni.
Altípus listában - Ha alkalmazol termék összevonást és szeretnéd, hogy az altípus megjelenjen a terméklistában, akkor az értéke 1, ellenkező esetben 0.
Típus sorrend - Amennyiben több terméket összevonsz az áruházban Termékek / Termék összevonás menüpontban, akkor az admin felületen beállítható az összevonás során termék sorrend. Amennyiben az adatbázist exportálod, az ebben az oszlopban lévő értékeket (pl. 1, 2, 3) szabadon módosíthatod, majd visszatöltés után ez a sorrend lesz az admin felületen is látható.
Alternatív Kategóriák - Egy termék több kategóriába is kerülhet. Ez esetben külön oszlopokat kell létrehozni az alternatív kategóriáknak: Alternatív Kategória 1., Alternatív Kategória 2., Alternatív Kategória 3., stb. Ezekbe az oszlopokba kell megadni az adott kategória elérését, pl. Alaplapok|Asus. Ha több alternatív kategóriát kezelsz az áruházadban, importálás esetén mindig mindegyik legyen benn a feltöltendő adatbázisban.
SEF URL - A termék keresőbarát URL-je, automatikus generálás esetén ezt hagyd üresen.
Kép ALT/TITLE - Rendszerünk alap esetben a termék nevét használja fel a feltöltött kép ALT/TITLE attribútumának. Ezen mező segítségével megadhatsz az alapértelmezett értéktől eltérőt.
Kép filenév - Alap esetben a cikkszám a feltöltött termék kép fájlneve. Ezen mező segítségével megadhatsz az alapértelmezett értéktől eltérőt.
OG image - Azon kép sorszáma, amelyiket szeretnéd OG image-ként használni, pl. 2.
SEO Title, SEO Description, SEO Keywords - Keresőoptimalizáláshoz kapcsolódó adatok megadása.
SEO Robots - Itt beállítható a Robots META tag értéke. Ha az alapértelmezett értéket kívánod használni, akkor hagyd üresen, pl.: index, follow.
További lapfül címe - A lapfülön megjelenő szöveg.
További lapfül tartalma - A további lapfülön megjelenő tartalmat tudod ebben a mezőben megadni.
A művelet végrehajtása előtt javasoljuk, hogy tölts le egy termék és egy kategória adatbázist, illetve az összes termék képet. Ezek segítségével bármilyen probléma esetén visszaállíthatod az aktuális állapotot!
Az adatbázis import folyamat öt lépésből áll:
1. A rendszer az adatbázis feltöltésének sikerességét vizsgálja. Ha ez rendben van, akkor folytathatod az importot.
2. Az adatbázis formátumának ellenőrzése és a fejléc adatok kinyerése. Itt ellenőrzi a rendszer, hogy a fejlécben a követelményeknek megfelelő adatok szerepelnek-e, illetve milyen termék adatok szerepelnek az adatbázisban. Amennyiben termék paraméterek is vannak az adatbázisban, és azok még nem léteznek a rendszerben, akkor itt kerülnek ezek létrehozásra.
3. Beolvassa az adatokat a rendszer az adatbázisból. A beolvasás során ellenőrzi az egyes adatok formátumát, hosszát, stb. Ha valamilyen hibát észlel, akkor azt jelzi. Ha nincs hiba, úgy folytathatod az importot.
4. A rendszer az adat struktúrákat illetve a feltöltött adatbázist összeveti a már korábban feltöltött termékekkel is. Ha nincs hiba, folytathatod az importot.
5. A rendszer az ellenőrzött adatokat feltölti az áruházba. Ezen lépés után már az áruházban is a frissített adatokat láthatod.
Termék adatbázis import esetén egyszerre maximum 50 000 db termék tölthető fel.
Amennyiben az adatbázisban használsz Kép link oszlopot annak érdekében, hogy külső helyről át tudd tölteni a termék fotókat az áruházba, akkor ez esetben a képek áttöltése ütemezve történik meg. Ez nagyobb mennyiségű adat betöltése esetén akár több órát is igénybe vehet.
A Kép link csak olyan esetben használható, ahol a termékhez még nincsen termék fotó feltöltve. Ha meglévő termék fotókat szeretnél cserélni, akkor a Kép verzió oszloppal bővítsd az adatbázist, ahova az első alkalommal írj 1 értéket. Ha később újra szeretnél képet frissíteni, akkor a fontos, hogy ettől az értéktől eltérően egy új értéket használj, pl. 2, majd később 3 és így tovább.
További fontos kritérium a frissítéssel kapcsolatosan:
Ha 5 alkalommal küldtél már kép verziót, akkor utána hetente csak egyszer fogjuk feldolgozni a kép verzió frissítést. Ha 10 alkalommal volt már kép verzió, akkor onnantól 2 hetente dolgozzuk fel egyszer. Ha 15 alkalommal volt kép verzió, akkor havonta egyszer és ha 20 alkalom vagy annál többször akkor pedig csak kéthavonta egyszer.
Weboldalunk COOKIE-kat használ az Adatkezelési tájékoztatóban foglaltak szerint, melyek nem alkalmasak személyes azonosításra. Rendben